Odense Adresse-Contoirs Efterretninger, 1841-06-11
Fædrelandet. Videnskabelighed. Af Historisk Tidsskrift, som udgives af den danske historiske Forening ved dens Secretair, Justitsraad C. Molbech, er udkommet 2det Binds 2det Hefte. Det indeholder en interessant, paa Lærdom, og nye Anskuelser riig Afhandling af Dr. Francke, Conrector ved den lærde Skole i Flensborg, om Folkevandringernes Jndflydelse paa det gamle Skandinaviens (navnlig Danmarks) Religion og Mythologie; Bemærkninger om Hoveriets, Vornedskabets og Herregaardenes Oprindelse i Danmark, af Justitsraad C. Molbech; en Undersøgelse om Adelens Værneting i Christian den Tredies og Frederik den Andens Tider, af Rentekammercommitteret, Assessor P. V. Jacobsen; om Romernes Colo ner eller Fæstebønder, af C. Molbech, en Fortælling om en adelig svensk Dames Bortførelse i det sextende Aarhundrede; endelig den sædvanlige kritiske Slutningsartikkel, denne Gang med Anmeldelser af Dr. C. Paludan Müllers Observationes exiticæ de fordere inter Daniai, Sveciam et Norvegiam ausp. Margarethæ Reginæ icto; Copiist H. Knudsens Levnetsbeskrivelse over Joachim Rønnov; Provst Heibergs Peder Palladius; Prof. Brunius's Antiquorisk och architektonisk Resa i Sverige ar 1838, Lund 1839; Capitain A. Baggesens den danske Stat; og af det fyenske litteraire Selskabs Aftstykker til Oplysning af Danmarks indre Forhold i ældre Tid. - Glædeligt er det at see, hvorledes dette Samfund gaaer fremad og med hvor megen Jver det arbeider. Det har saaledes allerede i de to Aar, det har bestaaet, udgivet fire Hefter af sit Tidsskrift, hvori mange værdifulde historiske Arbeider ere optagne, saa at Foreningen hidtil har kunne levere sine Medlemmer et Skrift med hver halv aarlig Qvittering for Contingentet, hvortil den dog ingenlunde har forpligtet sig, og hvad den heller ikke lover at ville blive Tilfældet i Fremtiden. Foreningens Bestyrelse har ogsaa af og til foranstaltet videnskabelige Forsamlin, ger i Kjøbenhavn, hvor Foredrag ere holdte, og agter om muligt at udvide dette til regelmæssige maanedlige Sammenkomster. Medlemmernes Antal, som i Juli 1839 beløb sig til 392, i Marts 1840 til 585, er nu 630. et Beviis paa den stigende Jnteresse for Selskabet. J Forhold dertil ere ogsaa dets pecuntaire Kræfter forøgede: saaledes udgjorde dets Jndtægt i Aaret 1839 i Alt 1082 Rbd., Udgiften 726 Rbd.; men i 1840 det følgende Aar var Jndtægten 1998 Rbd., Udgiften 947 Rbd. For endmere at virke til et af sine Hovedformaal: "at fremme historisk Kunst og Talent samt historiske Studier og Arbeider, har Foreningens Bestyrelse udsat en Præmie af 25 hollandske Ducater for den bedste historiske Afhandling, der indsendes inden den 1 Marts 1842. Æmnet overlades Forfatternes eget Valg og kan tages saavel af Fædrelandets som af ethvert andet Lands Historie, i Tidsrummet fra Korstogenes Begyndelse indtil Reformationens Tider. Det Nærmere erfares af den med Tidsskriftet følgende Jndbydelse. - Der tilføies endnu for dem, der maatte have Lyst til at tiltræde denne Forening, at den har Repræsentanter i Provindserne, der besørge dens Affairer hver i sit Distrikt. For Fyens Stift er dette Hr. Dr. C. Paludan Müller i Odense. er Tildragelser. Ribe Avis indeholder nu følgende nærmere Oplysninger om den Vandhose, der har anrettet Ulykker i Arrild Sogn. J Stuen i det sammenstyrtede Huus, der kun bestod af een Længde og laae enkelt paa Heden, sad anden Pintsedag om Eftermiddagen 7 Menneskeer; pludseligt see de Havediget med de derpaa plantede unge Træer blive adsplittet og ført op mod Huset, hvorpaa de begyndte at flygte ud. Konen med 2 Børn havde neppe naaet Kjøkkendøren førend Huset faldt (fra Syd til Nord) og knuste dem paa Stedet, een Dreng blev dræbt i Sengen, Mandens Søster blev saaledes qvæstet, at Man tvivler om hendes Liv, Manden fik Kravebenet istykker, hvorimod hans Moder, som ikke havde kunne forlade Stuen, der laae mod Syd, slap med et let Sted i Hovedet. Kreaturerne i Stalden vare, mærkeligt nok, blevne aldeles uskadte; de stode med Hovederne mod den sydlige Muur, og kom saaledes til at staae mellem den tilbageblevne Deel af Muren og Husets nedstyrtede Overdeel. Omtrent en Fjerdedeelmil derfra havde Vandhosen revet Taget af 8 Fag Huus ved en Gaard og knust et Maltehuus. Man havde samme Dag seet trende andre Vandhoser der i Egnen.